สถานีรถไฟนางาซากิ

สถานีรถไฟนางาซากิ (ญี่ปุ่น: 長崎駅, เฮปเบิร์น: Nagasaki-eki) เป็นสถานีรถไฟที่ตั้งอยู่ในนครนางาซากิ จังหวัดนางาซากิ ประเทศญี่ปุ่น ให้บริการโดยบริษัทรถไฟคีวชู (เจอาร์ คีวชู) โดยเป็นสถานีปลายทางของนิชิคีวชูชิงกันเซ็งและสายหลักนางาซากิ ที่นี่เป็นสถานีรถไฟความเร็วสูงชิงกันเซ็งที่อยู่ทางตะวันตกสุดของประเทศ สถานีสามารถเชื่อมต่อกับฮากาตะโดยรถไฟ คาโมเมะ ชิงกันเซ็ง และรถไฟด่วน รีเลย์ คาโมเมะ และเชื่อมต่อกับซาเซโบะโดยรถไฟเร็ว ซีไซด์ไลเนอร์ ด้านหน้าสถานีมีรถรางไฟฟ้านางาซากิให้บริการ เส้นทาง สายหลักนางาซากิ นิชิคีวชูชิงกันเซ็ง รูปแบบสถานี ตัวสถานีรถไฟทางไกลมีชานชาลายกระดับแบบเกาะกลางสองชานชาลา รองรับทางรถไฟ 5 ทาง ส่วนสถานีของชิงกันเซ็งมีสองชานชาลาเกาะกลาง รองรับทางรถไฟ 4 ทาง ชานชาลา ประวัติ สถานีเปิดทำการครั้งแรกเมื่อวันที่ 5 เมษายน ค.ศ. 1905 จากการขยายเส้นทางรถไฟจากสถานีนางาซากิเดิมมายังสถานีในปัจจุบัน สถานีเดิมซึ่งเปิดใน ค.ศ. 1897 เปลี่ยนชื่อเป็นสถานีอูรากามิ 5 เมษายน ค.ศ. 1905 – เปิดให้บริการโดยการรถไฟคีวชู 1 กรกฎาคม ค.ศ. 1907 – การรถไฟปรับเป็นรูปแบบรัฐ และสถานีกลายเป็นส่วนหนึ่งของการรถไฟรัฐบาลญี่ปุ่น 12 ตุลาคม ค.ศ. 1909 – การรถไฟแห่งชาติญี่ปุ่น (เจเอ็นอาร์) เปลี่ยนชื่อเส้นทางเป็นสายหลักนางาซากิ (長崎本線). 9 สิงหาคม ค.ศ. 1945 – สถานีได้รับความเสียหายจากการทิ้งระเบิดปรมาณู มิถุนายน ค.ศ. 1969 – ก่อสร้างสถานียกระดับเสร็จสมบูรณ์ 6 มิถุนายน ค.ศ. 1976 – ติดตั้งระบบไฟฟ้าบนทารถไฟช่วงโทสุ–นางาซากิ 1 เมษายน ค.ศ. 1987 – เจเอ็นอาร์เปลี่ยนเป็นบริษัทเอกชน และสถานีถูกโอนการดำเนินงานให้แก่เจอาร์ คีวชู 28 มีนาคม ค.ศ. 2020 – สถานีถูกสร้างใหม่เป็นสถานียกระดับเต็มรูปแบบเพื่อรองรับนิชิคีวชูชิงกันเซ็ง 23 กันยายน ค.ศ. 2022 – สถานีเปิดใช้งานชานชาลาใหม่สำหรับนิชิคีวชูชิงกันเซ็ง สถิติผู้โดยสาร ปีงบประมาณ 2016 สถานีมีผู้โดยสารเฉลี่ย 10,650 คนต่อวัน (นับเฉพาะผู้โดยสารที่ซื้อบัตรเดินทางเท่านั้น) และอยู่อันดับที่ 13 ของสถานีที่มีผู้โดยสารหนาแน่นที่สุดของเจอาร์ คีวชู อ้างอิง